gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8529, del 15-04-2019 (2019/3101)

Bases de la convocatòria per a la provisió en propietat d'una plaça de tècnic o tècnica agent d'ocupació i desenvolupament local, per concurs oposició, en torn lliure.
-----------------------------------------------------------------------------------------------------------------------------------------------------------------------

### Dades del document

Número de DOGV
:   8529

Data del DOGV
:   15-04-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/3101


Data del document
:   27-03-2019

Organisme emissor
:   Ajuntament d'Alfarrasí

Tipus de document
:   Anunci

Descriptors 

:   * Alfarrasí
    * concurs administratiu

Bases de la convocatòria per a la provisió en propietat d'una plaça de tècnic o tècnica agent d'ocupació i desenvolupament local, per concurs oposició, en torn lliure. [2019/3101]  
En el Butlletí Oficial de la Província de València número 60, de data 27 de març de 2019, s'han publicat íntegrament les bases que han de regir la convocatòria per a proveir, per concurs oposició, una plaça de tècnic o tècnica d'ocupació i desenvolupament local, pertanyent a l'escala d'administració especial, subescala tècnica, mitjançant el sistema de concurs oposició, en torn lliure.  
La present convocatòria s'emmarca en un procés de consolidació d'ocupació temporal a l'empara de la disposició transitòria quarta del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut de l'Empleat públic, i en l'article 19.U.9 de la Llei 6/2018, de 3 de juliol, de pressupostos generals de l'Estat per a l'any 2018; en concordança amb el que s'estableix en l'article 19.U.6 de la Llei 3/2017, de 27 de juny, de pressupostos generals de l'Estat per a l'any 2017.  
El termini de presentació de sol·licituds serà de 20 dies hàbils a comptar des de l'endemà de la publicació d'aquesta resolució en el Boletín Oficial del Estado. Els successius anuncis referents a aquesta convocatòria, quan pertoquen de conformitat amb les bases, es faran públics en el Butlletí Oficial de la Província de València i en el tauler d'anuncis de la corporació en la forma prevista en les mateixes bases.  
  
Cosa que es fa pública perquè se'n prenga coneixement.  
  
Alfarrasí, 27 de març de 2019.- L'alcalde: Federico Vidal Martínez.
Diari Oficial de la Generalitat Valenciana


Sumari del DOGV 8694, del 10-12-2019 (2019/9255)

Notificació de la sentència dictada en el procediment ordinari número 1216/2018.
--------------------------------------------------------------------------------

### Dades del document

Número de DOGV
:   8694

Data del DOGV
:   10-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9255


Organisme emissor
:   Jutjat de Primera Instància Número 2 de Dénia

Tipus de document
:   Edicte

Notificació de la sentència dictada en el procediment ordinari número 1216/2018. [2019/9255]  
Demandant: Multi-Servicios Koluco, SL.  
Procurador: Justo José Cabrera Rovira.  
Demandat: Van Court Holding BV.  
  
Alejandro Martínez García, lletrat de l'Administració de justícia, faig constar que, en el present procediment de procediment ordinari número 1216/2018, seguit a instàncies de Multi-Servicios Koluco, SL, contra Van Court Holding BV, s'ha dictat la Sentència número 159/2019, en data 29 de juliol de 2019.  
D'acord amb la Instrucció 6/12, de la Secretaria General de l'Administració de Justícia, queden les actuacions en l'oficina judicial a la disposició dels interessats.  
El termini per a recórrer la resolució dictada en actuacions és de 20 dies a comptar des de l'endemà de la notificació, per a la qual cosa l'interessat ha de depositar la quantitat de 50 euros en el compte de depòsits i consignacions d'aquest jutjat, excepte en el supòsit en què l'interessat tinga reconegut el dret d'assistència jurídica gratuïta.  
Les dades personals que es posen a la disposició de les parts han de ser tractades amb confidencialitat i per a les finalitats de l'Administració de justícia en els termes previstos en la Llei orgànica de protecció de dades.  
I, atés que Van Court Holding BV es troba en parador ignorat, expedisc aquest edicte perquè li valga de notificació en deguda forma.  
  
Dénia, 17 de setembre de 2019.- El lletrat de l'Administració de justícia: Alejandro Martínez García.
Diari Oficial de la Generalitat Valenciana


Sumari del DOGV 8476, del 31-01-2019 (2019/873)

Extracte de la Resolució de 18 de gener de 2019, del president de l'Institut Valencià de Competitivitat Empresarial (IVACE), per la qual es dona publicitat als crèdits que han de finançar les ajudes convocades per la Resolució de 13 de desembre de 2018, del president de l'Institut Valencià de Competitivitat Empresarial (IVACE), per la qual es convoca la concessió de subvencions a empreses per a projectes d'R+D i d'innovació per a l'exercici 2019 i es modifica parcialment aquesta.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/873


Data del document
:   18-01-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 18 de gener de 2019, del president de l'Institut Valencià de Competitivitat Empresarial (IVACE), per la qual es dona publicitat als crèdits que han de finançar les ajudes convocades per la Resolució de 13 de desembre de 2018, del president de l'Institut Valencià de Competitivitat Empresarial (IVACE), per la qual es convoca la concessió de subvencions a empreses per a projectes d'R+D i d'innovació per a l'exercici 2019 i es modifica parcialment aquesta. [2019/873]  
  
  
  
BDNS (identif.): 430503.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 18 de gener de 2019, el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
i en la pàgina web de l'IVACE:  
http://www.ivace.es  
  
Primer. Pressupost  
Es dona publicitat als crèdits que han de finançar les ajudes convocades per a l'exercici 2019.  
  
Segon. Requisits de les entitats beneficiàries  
Es modifiquen els requisits exigits a les empreses integrants de les agrupacions que poden ser beneficiàries de les ajudes del programa d'R+D en Cooperació (PIDCOP-CV).  
  
València, 18 de gener de 2019.- El president de l'IVACE: Rafael Climent González.
Diari Oficial de la Generalitat Valenciana


Sumari del DOGV 8584, del 04-07-2019 (2019/5677)

Notificació de la sentència dictada en el procediment de divorci contenciós número 1170/2016.
---------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/5677


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el procediment de divorci contenciós número 1170/2016. [2019/5677]  
De: Carmelo Manuel Rech Tejuelo.  
Procurador: Federico Grau Gálvez.  
Contra: Gladys Esther Real Arrieta.  
Elena Román García, lletrada de l'Administració de justícia del Jutjat de Primera Instància número 6 d'Orihuela, faig saber que en el present procediment de família, divorci contenciós número 1170/2016, seguit a instàncies de Carmelo Manuel Rech Tejuelo contra Gladys Esther Real Arrieta s'ha dictat Sentència número 65/2018 de data 13 d'abril de 2018, la qual queda a la disposició de les parts en la seu d'aquest jutjat i la manera d'impugnació de la qual és la que segueix:  
Manera d'impugnació: la present resolució no és ferma i en contra podrà interposar-se recurs d'apel·lació davant l'Audiència Provincial d'Alacant (art. 455 LECn).  
El recurs s'haurà d'interposar per mitjà d'escrit presentat en aquest jutjat en el termini de 20 dies hàbils, comptats des de l'endemà de la notificació, havent d'exposar les al·legacions en què es basa la impugnació, així com citar la resolució apel·lada i els pronunciaments que impugna (art. 458 LEC).  
I com a conseqüència de l'ignorat parador de Gladys Esther Real Arrieta, s'estén el present edicte perquè servisca de notificació de legal forma.  
  
Orihuela, 9 de maig de 2019.- La lletrada de l'Administració de justícia: Elena Román García.
Diari Oficial de la Generalitat Valenciana


Sumari del DOGV 8567, del 11-06-2019 (2019/5958)

ACORD de 7 de juny de 2019, del Consell, d'autorització de l'expedient de rescabalament CNEN19/0303/73, per obligacions contretes en 2018.
------------------------------------------------------------------------------------------------------------------------------------------

### Dades del document

Número de DOGV
:   8567

Data del DOGV
:   11-06-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/5958


Data del document
:   07-06-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Acord

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

ACORD de 7 de juny de 2019, del Consell, d'autorització de l'expedient de rescabalament CNEN19/0303/73, per obligacions contretes en 2018.  
 [2019/5958]  
En compliment del que disposen els articles 39.5 i 106.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, a proposta de la consellera d'Agricultura, Medi Ambient, Canvi Climàtic i Desenvolupament Rural, el Consell, prèvia deliberació, en la reunió de 7 de juny de 2019,  
  
  
ACORDA  
  
Primer  
Autoritzar l'aprovació per la persona titular de la Conselleria d'Agricultura, Medi Ambient, Canvi Climàtic i Desenvolupament Rural de l'expedient de rescabalament CNEN19/0303/73 com a conseqüència de l'increment addicional de la certificació núm. 36 de la direcció de l'obra EDAR Dénia-el Verger, emissari terrestre d'impulsions en desembre de 2018, per un import de 26.565,69 - (IVA inclòs).  
  
Segon  
Autoritzar la imputació al pressupost de 2019 de les obligacions econòmiques contretes en desembre de 2018 per import de 26.565,69 ?.  
  
  
València, 7 de juny de 2019  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 8698, del 16-12-2019 (2019/11250)

RESOLUCIÓ de 3 de desembre de 2019, del director de l'Institut Valencià d'Art Modern, per la qual es resol la contractació temporal per al lloc número 106, tècnic o tècnica mitjans d'administració.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8698

Data del DOGV
:   16-12-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11246


Data del document
:   03-12-2019

Organisme emissor
:   Institut Valencià d'Art Modern, IVAM

Tipus de document
:   Resolució

Correcció d'errades

Anàlisi jurídica

 Descriptors 

:   * funcionari

RESOLUCIÓ de 3 de desembre de 2019, del director de l'Institut Valencià d'Art Modern, per la qual es resol la contractació temporal per al lloc número 106, tècnic o tècnica mitjans d'administració. [2019/11080]  
Vista la proposta formulada per l'òrgan tècnic de selecció corresponent a la convocatòria 6/2018, per a la provisió temporal del lloc de treball número 106, tècnic o tècnica mitjans d'administració, A20 E029, anunciat en el Diari Oficial de la Generalitat Valenciana número 8562, de data 4 de juny de 2019, i de conformitat amb les facultats que em confereix l'article 12.1.a de la Llei 1/2018, de 9 de febrer, de la Generalitat, reguladora de l'Institut Valencià d'Art Modern; l'article 8.2.f del Reglament d'organització i funcionament de l'Institut Valencià d'Art Modern, i l'autorització de la Direcció General de Pressupostos de data 17 d'octubre de 2018, resolc:  
  
Aprovar la contractació temporal de Lucía Sánchez Mir per a exercir les funcions del lloc número 106, tècnic o tècnica mitjans d'administració, A20 E029.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació, o bé un recurs contenciós administratiu davant del Jutjat Contenciós Administratiu de València, o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 3 de desembre de 2019.- El director: José Miguel García Cortés.
Diari Oficial de la Generalitat Valenciana


Sumari del DOGV 8481, del 07-02-2019 (2019/794)

Notificació de la sentència dictada en el procediment de divorci contenciós número 572/2017.
--------------------------------------------------------------------------------------------

### Dades del document

Número de DOGV
:   8481

Data del DOGV
:   07-02-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/794


Organisme emissor
:   Jutjat de Primera Instància i Instrucció Número 4 de Vinaròs

Tipus de document
:   Edicte

Notificació de la sentència dictada en el procediment de divorci contenciós número 572/2017. [2019/794]  
Procediment: família. Divorci contenciós número 572/2017.  
Juan Antonio Elipe Songel, lletrat de l'Administració de justícia del Jutjat de Primera Instància i Instrucció número 4 de Vinaròs, mitjançant aquest edicte, faig saber que en aquest jutjat se segueixen les actuacions ja indicades, promogudes per Nouzha Karouach contra Ahmet Mahdoub, en les quals s'ha dictat una resolució que no ha pogut notificar-se a la part demandada atés que es desconeix el seu parador i el contingut íntegre de la qual es troba a la seua disposició en la Secretaria d'aquest òrgan jurisdiccional.  
I perquè servisca de notificació de la Sentència número 4/2019, de 18 de gener de 2019, en forma al referit demandat, se li comunica que contra la sentència que l'afecta es pot interposar un recurs d'apel·lació en termini de vint dies, davant d'aquest jutjat per a l'Audiència Provincial, expedisc aquest edicte.  
  
Vinaròs, 18 de gener de 2019.- El lletrat de l'Administració de justícia: Juan Antonio Elipe Songel.
Diari Oficial de la Generalitat Valenciana


Sumari del DOGV 8551, del 20-05-2019 (2019/4991)

Informació pública de l'actualització de tarifes de proveïment d'aigua potable i manteniment de comptadors a la població de Loriguilla.
---------------------------------------------------------------------------------------------------------------------------------------

### Dades del document

Número de DOGV
:   8551

Data del DOGV
:   20-05-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/4991


Organisme emissor
:   Tecnicas Valencianas del Agua, SA

Tipus de document
:   Anunci

Informació pública de l'actualització de tarifes de proveïment d'aigua potable i manteniment de comptadors a la població de Loriguilla. [2019/4991]  
D'acord amb el que estableix l'article 13.3 del Decret 68/2013, de 7 de juny, del Consell de la Generalitat Valenciana, havent transcorregut el termini determinat en l'article esmentat i en virtut de la dita normativa, es consideren aprovades les tarifes sotmeses a consideració de la Comissió de Preus de la Conselleria d'Economia Sostenible, Sectors Productius, Comerç i Treball. Per tot això,  
  
Aigua potable   
Quota de servei Euros/mes  
Calibre de 13 mm 3,249  
 15 mm 3,249  
 20 mm 3,249  
 25 mm 3,249  
 40 mm 3,249  
   
Quota de consum  
  
Tarifes per a: radi  
   
Bloc m³/trimestre Euros/m³  
Bloc 1 Fins a 30 0,2363  
Bloc 2 Més de 30 0,3306  
   
Tarifes per a: extraradi   
   
Bloc m³/trimestre Euros/m³  
Bloc 1 Fins a 30 0,5078  
Bloc 2 Més de 30 0,6577  
   
  
  
Manteniment de comptadores  
  
 Euros/mes  
Calibre de 13 mm 0,562   
 15 mm 0,562   
 20 mm 0,562   
 25 mm 0,562   
 40 mm 0,562   
  
  
Sobre aquestes tarifes s'aplicarà l'IVA, d'acord amb el que estableix la Llei 37/1992, de 28 de desembre.  
Cosa que es fa pública perquè se'n prenga coneixement.  
  
València, 7 de maig de 2019.- El director general: Javier Olmos Fdez-Corugedo.
Diari Oficial de la Generalitat Valenciana


Sumari del DOGV 8466, del 17-01-2019 (2019/32)

Convocatòria de dues places d'agent de policia local.
-----------------------------------------------------

### Dades del document

Número de DOGV
:   8466

Data del DOGV
:   17-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/32


Data del document
:   26-12-2018

Organisme emissor
:   Ajuntament de Cocentaina

Tipus de document
:   Anunci

Descriptors 

:   * Cocentaina
    * concurs administratiu

Convocatòria de dues places d'agent de policia local. [2019/32]  
Per Decret de l'alcaldessa, de data 10 de desembre de 2018, núm. 2018/1820, s'ha procedit a efectuar la convocatòria per a la selecció de:  
  
- 2 places d'agent de policia local, una per torn lliure pel procediment d'oposició, i l'altra per torn de mobilitat pel procediment de concurs de mèrits, vacants en la plantilla d'aquest ajuntament i incloses una d'aquestes en l'OOP de 2015 i l'altra en l'OOP de 2017, i reservades a funcionaris/àries de carrera.  
Les bases específiques que han de regir la selecció per a cobrir aquestes places es van aprovar per la Junta de Govern Local en data 08.11.2018 i van ser publicades en el BOP número 225 de 26.11.2018; i la modificació de la base tercera, per Resolució de l'Alcaldia núm. 2018/1760, de 27.11.2018, i publicada en el BOP núm. 230 de 03.12.2018.  
El termini de presentació d'instàncies serà de 20 dies hàbils a partir de l'endemà de la inserció de l'anunci d'aquesta convocatòria en el Boletín Oficial del Estado.  
  
Cocentaina, 26 de desembre de 2018.- L'alcaldessa: Mireia Estepa Olcina.
Diari Oficial de la Generalitat Valenciana


Sumari del DOGV 8611, del 12-08-2019 (2019/7904)

Informació pública de la correcció d'errades del Pla parcial del sector NPR-5 Moreres II. Expedient número 03300/2019/218.
--------------------------------------------------------------------------------------------------------------------------

### Dades del document

Número de DOGV
:   8611

Data del DOGV
:   12-08-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/7904


Data del document
:   29-07-2019

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de la correcció d'errades del Pla parcial del sector NPR-5 Moreres II. Expedient número 03802/2019/218. [2019/7904]  
La Junta de Govern Local de l'Ajuntament de València, en la sessió del 19 de juliol de 2019, va adoptar l'acord que, en la part dispositiva, diu:  
«Primer. Apreciar l'existència d'una errada material en el Pla parcial del sector NPR-5 Moreres II, on els articles 16 i 18.6.7 de les seues normes urbanístiques remeten a dos criteris diferents per al còmput de l'edificabilitat, per a la correcció de la qual l'Oficina Tècnica d'Ordenació Urbanística del Servei de Planejament ha elaborat el document denominat Correcció d'errors del Pla parcial NPR-5 Moreres II.  
  
Segon. Iniciar el procés de consulta a les administracions públiques afectades i a les persones interessades en relació amb el document Correcció d'errors del Pla parcial NPR-5 Moreres II, i sotmetre'l a informació pública durant un termini de 20 dies, mitjançant els corresponents anuncis en el Diari Oficial de la Generalitat Valenciana, en la web municipal i en un diari no oficial d'àmplia difusió de la localitat. Els anuncis indicaran l'adreça electrònica per a consultar-lo.  
Tercer. Comunicar el present acord als serveis de Llicències Urbanístiques d'Obres d'Edificació i al d'Activitats.»  
De conformitat amb el que estableix l'article 57.1.b de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), modificada per la Llei 1/2019, de 5 de febrer, de la Generalitat, s'obri el període de consultes i informació pública per a presentar al·legacions durant un termini de 20 dies hàbils, a comptar des de l'endemà a la publicació d'aquest acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en la web d'Urbanisme, www.valencia.es/urbanismo, en compliment de l'article 53.2 de la LOTUP.  
  
València, 29 de juliol de 2019.- El secretari: Manuel Latorre Hernández.
Diari Oficial de la Generalitat Valenciana


Sumari del DOGV 8513, del 25-03-2019 (2019/2878)

CORRECCIÓ d'errades de la Resolució d'11 de març de 2019, de la Direcció General d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2019.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8513

Data del DOGV
:   25-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2878


Data del document
:   25-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport
    * ajuda pública

CORRECCIÓ d'errades de la Resolució d'11 de març de 2019, de la Direcció General d'Esport, per la qual es convoquen subvencions destinades a l'organització d'esdeveniments esportius especials a la Comunitat Valenciana per a l'any 2019. [2019/2878]  
S'ha advertit l'omissió per error d'un annex en la publicació de la resolució esmentada (DOGV 8507; 15.03.2019), per la qual cosa es reprodueix tot seguit: